škola u prirodi

Treći razredi i ove su se godine uputili u školu u prirodi. Dugo su iščekivali taj dan, veselili se i pripremali za sve zgode i nezgode koje ih tamo očekuju. Nije mala stvar boraviti u šumi četiri noći, bez roditelja i svih pogodnosti modernog doba.

Autobus nas je dovezao pred Dom Medvednica gdje smo se ugodno smjestili. Tih smo dana doista upoznali našu Zagrebačku goru. Posjetili smo Dom Crvenog križa, Dom Grafičar, Činovničku livadu, kapelicu, a pravi pothvat postigli smo osvajanjem Runolista- pješačili smo oko 8 km! U prirodi smo istraživali, ponavljali i uočavali sve ono što smo inače mogli naučiti samo putem udžbenika- orijentaciju pomoću godova na panju, mahovine ili sunca, vrstu drveća i životinja na Medvednici, promatranje karte i snalaženje na zemljovidu, upotrebu kompasa... Osim toga naučili smo se brinuti sami za sebe, spremati sobe, stvari, krevete, održavati higijenu. Uveče smo se i dobro zabavljali. Plesali smo u pidžamama, jeli šlag bez ruku, plesali s balonima, birali naj pjevača i pobjednike u kvizu znanja.

Uglavnom, uživali smo u prekrasnom i nezaboravnom tjednu i, čast izuzecima, uvidjeli smo da je lijepo živjeti sa školom cijeli dan.